यह बहुप्रचारित तथ्य है कि कांस समारोह में सत्यजीत रे की ‘पाथेर पांचाली’ का प्रदर्शन हुआ तब ज्यूरी के सभी सदस्य ऊंघ रहे थे, केवल एक जाग रहा था। उसने प्रदर्शन के बाद ज्यूरी सदस्यों से आग्रह किया कि वे कॉफी पीकर तरोताजा होकर आएं और इस महान फिल्म को देखें। यह किया भी गया। क्या हम कल्पना कर सकते हैं कि वह ज्यूरी सदस्य भी अगर अन्य सदस्यों की तरह सो गया होता तो उस महान फिल्म के मूल्यांकन में अनावश्यक विलंब हो जाता।